Babelscape/SREDFM huggingface dataset:
1987 क्रिकेट विश्व कप

1987 क्रिकेट विश्व कप (प्रायोजन कारणों से रिलायंस कप 1987 के रूप में जाना जाता है) चौथा क्रिकेट विश्व कप था। यह भारत और पाकिस्तान में 8 अक्टूबर से 8 नवंबर 1987 तक आयोजित किया गया था - इंग्लैंड के बाहर आयोजित होने वाला पहला ऐसा टूर्नामेंट था। एकदिवसीय प्रारूप में आठ टीमों के 1983 के आयोजन से अपरिवर्तित था, जिसमें सभी एकदिवसीय मैचों के लिए वर्तमान मानक 60 से 50 तक ओवरों की संख्या में कमी को किया था।

यह प्रतियोगिता पहली बार जीती गई थी, जब ऑस्ट्रेलिया ने अपने चिर-प्रतिद्वंद्वी इंग्लैंड को सात रन से हराकर कोलकाता के ईडन गार्डन स्टेडियम में आज तक के सबसे करीबी मुकाबले में विश्व कप फाइनल लड़ा था। दोनों मेजबान राष्ट्र, भारत और पाकिस्तान सेमीफाइनल में समाप्त होने के बाद, फाइनल में पहुंचने में असफल रहे। वेस्ट इंडीज उम्मीदों पर खरा नहीं उतर पाया और ग्रुप स्टेज से आगे नहीं बढ़ पाया।
लीथियम ऑयन बैटरी

right|thumb|300px|फ्युजीफिल्म की लीथियम ऑयन बैटरी
अंगूठाकार|असेम्बल करने के पहले बेलनाकार सेल (18650)
लीथियम ऑयन बैटरी (lithium-ion battery या LIB) एक पुनः चार्ज करने योग्य बैटरी है। इस बैटरी के अनावेशित होते समय इसमें लिथियम आयन इसके ऋणाग्र से धनाग्र की तरफ प्रवाहित होते हैं तथा बैटरी के आवेशित होते समय इसके उल्टा चलते हैं। ये बैटरियाँ आजकल के उपभोक्ता इलेक्ट्रानिक सामानों में प्रायः उपयोग की जातीं हैं और पोर्टेबल एलेक्ट्रानिक युक्तियों के लिये सबसे लोकप्रिय रिचार्जेबल बैटरियों में से एक हैं।
नास्सर

नास्सर (अंग्रेजी :Nassar, Nasser, Nazar और Naaser) इत्यादि नामों से जाने जाते है। इनका बचपन का नाम (महबूब ) था जो बाद में बदल दिया गया। ये एक भारतीय फ़िल्म अभिनेता ,निर्माता तथा निर्देशक है इन्होंने ज्यादातर दक्षिण भारतीय सिनेमा में नकारात्मक किरदार में अभिनय किया है। नास्सर 2015 की सूपरहिट बाहुबली भाग | में नज़र आये तथा 2016 में बाहुबली भाग || में नज़र आयें।
किविक्स

thumb|एण्ड्रॉयड प्रचालन तंत्र से युक्त टैब्लेट पर किविक्स
thumb|OLPC लैपटॉप पर किविक्स
thumb|रास्पबेरी पाई तथा सीआरटी टीवी पर किविक्स

किविक्स (Kiwix) एक निःशुल्क सॉफ्टवेयर है जो किसी भी वेबसाइट की सामग्री को बिना इंटरनेट से जुड़े (ऑफलाइन) ही पढ़ पाने की सुविधा प्रदान करता है। मूलतः यह सॉफ्टवेयर विभिन्न भाषाओं की विकिपीडिया की सामग्री को ऑफलाइन प्रयोग करने के उद्देश्य से विकसित किया गया था किन्तु बाद में अन्य प्रकार के निःशुल्क सामग्री का प्रसार करना भी इसके उद्देश्यों में सम्मिलित हो गया। सम्प्रति किविक्स इन प्रचालन तंत्रों के लिये उपलब्ध है- विण्डोज, मैक ओ एस, लिनक्स और एण्ड्रॉयड। 

फरवरी 2013 में, सोर्सफोर्ज की साइट (SourceForge.net) पर इस प्रोग्राम की संतुष्टि रेटिंग 97% थी।
महलोई रायगढ मण्डल

महलोई रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
जहाँ के सरपंच श्री तीरथ प्रसाद राठिया व उपसरपंच श्री राम पटनायक हैं।
घरघोडा घरघोडा मण्डल

घरघोडा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
पेट्रोलियम उत्पाद

thumb|ग्रेंगमोउथ, स्कॉटलैंड में एक पेट्रोकेमिकल्स रिफाइनरी.
पेट्रोलियम उत्पाद, तेल रिफाइनरियों में संसाधित कच्चे तेल (पेट्रोलियम) से प्राप्त होने वाली उपयोगी सामग्रियों को कहते हैं। 

कच्चे तेल की संरचना और मांग के अनुसार रिफाइनरियां पेट्रोलियम उत्पादों को विभिन्न मात्राओं में उत्पादित कर सकती हैं। तेल उत्पादों का सबसे अधिक मात्रा में उर्जा वाहकों के रूप में इस्तेमाल किया जाता है, जैसे कि इंधन तेल तथा गैसोलीन (पेट्रोल) के विभिन्न प्रकार. इन उर्जा-वाहक ईंधनों में गैसोलीन (पेट्रोल), जेट ईंधन, डीजल ईंधन, गरमाने वाला तेल, तथा भारी ईंधन तेल शामिल होते हैं या मिश्रित करके इन्हें बनाया जा सकता है। भारी (कम अस्थिर) अंशों का इस्तेमाल एस्फाल्ट, डामर, पैराफिन मोम, चिकनाई पैदा करने वाले तथा अन्य भारी तेलों के उत्पादन के लिए भी किया जा सकता है। रिफाइनरियां अन्य रसायनों का उत्पादन भी करती हैं जिनमें से कुछ का प्रयोग रासायनिक प्रक्रियाओं में प्लास्टिक तथा अन्य उपयोगी सामग्रियों के उत्पादन के लिए किया जाता है। चूँकि पेट्रोलियम में अक्सर सल्फर भी थोड़ी मात्रा (लगभग दो प्रतिशत) में शामिल होता है, सल्फर को भी अक्सर एक पेट्रोलियम उत्पाद के रूप में उत्पादित किया जाता है। पेट्रोलियम कोक के रूप में हाइड्रोजन और कार्बन को भी पेट्रोलियम उत्पादों के रूप में उत्पादित किया जा सकता है। उत्पादित हाइड्रोजन का प्रयोग अक्सर हाइड्रोजन केटालिक्टिक क्रेकिंग (हाइड्रोक्रेकिंग) तथा हाइड्रोडीसल्फराईजेशन जैसी अन्य तेल रिफाइनरी प्रक्रियाओं के लिए एक मध्यवर्ती उत्पाद के रूप में भी किया जाता है।
पितृवंश समूह के

[[ऑस्ट्रेलिया]] के आदिवासी समुदायों के कई पुरुष पितृवंश समूह 'के' (K) के वंशज हैं

मनुष्यों की आनुवंशिकी (यानि जॅनॅटिक्स) में पितृवंश समूह के या वाए-डी॰एन॰ए॰ हैपलोग्रुप K एक पितृवंश समूह है। यह पितृवंश स्वयं पितृवंश समूह आईजेके से उत्पन्न हुई एक शाखा है। अंदाज़ा लगाया जाता है के जिस पुरुष से यह पितृवंश शुरू हुआ वह आज से लगभग ४७,००० वर्ष पहले दक्षिण एशिया या पश्चिम एशिया में रहता था। इस पितृवंश समूह के सदस्य ओशिआनिया के द्वीपों पर और ऑस्ट्रेलिया के आदिवासी समुदायों में मिलते हैं। भारतीय उपमहाद्वीप, इण्डोनेशिया और फ़िलीपीन्स के भी आदिवासी समुदायों में भी बहुत कम संख्या में भी इसके वंशज पुरुष मिलते हैं।
पितृवंश समूह जी

मनुष्यों की आनुवंशिकी (यानि जॅनॅटिक्स) में पितृवंश समूह जी या वाए-डी॰एन॰ए॰ हैपलोग्रुप G एक पितृवंश समूह है। जिस पुरुष से इस पितृवंश समूह की शुरुआत हुई उसके जीवनकाल का ठीक से अंदाज़ा नहीं लग पाया है, लेकिन अनुमान किया जाता है के वह आज से ९,५०० से लेकर २०,००० साल के अंतराल में कभी या तो मध्य पूर्व में या एशिया में कहीं बसता था। यह पुरुष स्वयं पितृवंश समूह ऍफ़ का वंशज था और इसलिए पितृवंश समूह जी को पितृवंश समूह ऍफ़ की उपशाखा माना जाता है।

पितृवंश समूह जी के वंशज पुरुष हलकी मात्रा में पूरे यूरोप, उत्तर एशिया, मध्य पूर्व, उत्तर अफ़्रीका, भारत, श्रीलंका और मलेशिया में पाए जाते हैं।
पितृवंश समूह जे

पितृवंश समूह जे का [[मध्य पूर्व]] और [[अरबी प्रायद्वीप]] में फैलाव। आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं। भारत तक इसका हल्का फैलाव देखा जा सकता है।
मनुष्यों की आनुवंशिकी (यानि जॅनॅटिक्स) में पितृवंश समूह जे या वाए-डी॰एन॰ए॰ हैपलोग्रुप J एक पितृवंश समूह है। यह पितृवंश स्वयं पितृवंश समूह आईजे से उत्पन्न हुई एक शाखा है। इस पितृवंश के पुरुष अधिकतर मध्य पूर्व और अरबी प्रायद्वीप में मिलते हैं, हालांकि भारतीय उपमहाद्वीप, मध्य एशिया और दक्षिण यूरोप के कुछ पुरुष भी इसके सदस्य हैं। अनुमान है के जिस पुरुष से यह पितृवंश शुरू हुआ वह आज से लगभग ३०,०००-५०,००० वर्ष पहले अरबी प्रायद्वीप में या उसके आस-पास रहता था। भारत में इसकी उपशाखा पितृवंश समूह जे२ के वंशज पुरुष अधिक मिलते हैं। ठीक यही उपशाखा भूमध्य सागर के इर्द-गिर्द के इलाक़ों में भी मिलती है।
पितृवंश समूह आई

thumb|right|200px|पितृवंश समूह आई का यूरोप और तुर्की में फैलाव - आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह आई या वाए-डी॰एन॰ए॰ हैपलोग्रुप I एक पितृवंश समूह है। यह पितृवंश स्वयं पितृवंश समूह आईजे से उत्पन्न हुई एक शाखा है। इस पितृवंश के पुरुष अधिकतर यूरोप और तुर्की में ही मिलते हैं, हालांकि मध्य पूर्व और मध्य एशिया के कुछ पुरुष भी इसके सदस्य हैं। सारे यूरोपीय पुरुषों में से लगभग २०% पुरुष इसके वंशज हैं, लेकिन कुछ स्थानों पर यह तादाद ज़्यादा है, जैसे की बॉस्निया और हर्ज़ेगोविना के लगभग ६५% पुरुष इसके सदस्य हैं। अनुमान है के जिस पुरुष से यह पितृवंश शुरू हुआ वह आज से लगभग २५,०००-३०,००० वर्ष पहले यूरोप या तुर्की के अनातोलिया क्षेत्र में रहता था।
पितृवंश समूह ओ

thumb|right|200px|पितृवंश समूह ओ का फैलाव। आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं। ध्यान दीजिये के इसके वंशज पुरुष केवल पूर्वी एशिया, दक्षिण पूर्व एशिया और अफ़्रीका के नज़दीक वाले मेडागास्कर द्वीप पर ही मौजूद हैं।
मनुष्यों की आनुवंशिकी (यानि जॅनॅटिक्स) में पितृवंश समूह ओ या वाए-डी॰एन॰ए॰ हैपलोग्रुप O एक पितृवंश समूह है। यह पितृवंश स्वयं पितृवंश समूह ऍनओ से उत्पन्न हुई एक शाखा है। इस पितृवंश के पुरुष पूर्वी एशिया या दक्षिण पूर्व एशिया के इलाक़ों में पाए जाते हैं और उस से बाहर बहुत कम मिलते हैं। इस इलाक़े के अतिरिक्त इसके वंशज केवल अफ़्रीका के नज़दीक स्थित मेडागास्कर द्वीप पर मिलते हैं, क्योंकि इस द्वीप को सैंकड़ों वर्ष पहले समुद्री रास्ते से आये इण्डोनेशिया के लोगों ने ही आबाद किया था। पूर्वी भारत और बंगलादेश में भी इसके वंशज पुरुष मिलतें हैं क्योंकि यह क्षेत्र पूर्वी एशिया के पड़ौसी हैं। अनुमान है के जिस पुरुष से यह पितृवंश शुरू हुआ वह आज से लगभग २८,०००-४१,००० वर्ष पहले पूर्वी एशिया या दक्षिण पूर्व एशिया का निवासी था।
पितृवंश समूह ऍम

पितृवंश समूह ऍम का [[ओशिआनिया]] में फैलाव - आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह ऍम या वाए-डी॰एन॰ए॰ हैपलोग्रुप M एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष अधिकतर ओशिआनिया के द्वीप राष्ट्रों में मिलते हैं, जैसे की नया गिनी, फ़िजी, टोंगा, सोलोमन द्वीपसमूह, वग़ैराह। पश्चिमी नया गिनी में (जो इण्डोनेशिया का एक राज्य है) अधिकाँश पुरुष इसी पितृवंश समूह के वंशज हैं। अनुमान है के जिस पुरुष से यह पितृवंश शुरू हुआ वह आज से लगभग ३२,०००-४७,००० वर्ष पहले दक्षिण पूर्व एशिया या ओशिआनिया के मॅलानिशिया क्षेत्र में रहता था।
पितृवंश समूह क्यु

thumb|right|200px|पितृवंश समूह क्यु का फैलाव। आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं।
मनुष्यों की आनुवंशिकी (यानि जॅनॅटिक्स) में पितृवंश समूह क्यु या वाए-डी॰एन॰ए॰ हैपलोग्रुप Q एक पितृवंश समूह है। यह पितृवंश स्वयं पितृवंश समूह पी से उत्पन्न हुई एक शाखा है। इस पितृवंश के पुरुष मध्य एशिया के सभी समुदायों में और उत्तरी एशिया, उत्तर अमेरिका और दक्षिण अमेरिका के आदिवासी समुदायों में पाए जाते हैं। अनुमान है के जिस पुरुष से यह पितृवंश शुरू हुआ वह आज से लगभग १७,०००-२२,००० वर्ष पहले जीवित था, लेकिन इस बात पर विवाद है के वह किस क्षेत्र का निवासी था। कुछ विशेषज्ञों का कहना है की वह मध्य एशिया में रहता था, लेकिन अन्य वैज्ञानिक भारतीय उपमहाद्वीप या साइबेरिया को उसका घर बताते हैं। भारत में इसकी एक अनूठी उपशाखा मिली है, लेकिन यह बहुत ही कम संख्या के भारतीय पुरुषों में पायी गयी है।
भारतीय आयुध निर्माणियाँ

भारतीय आयुध निर्माणियाँ (Indian Ordnance Factories) भारत की एक औद्योगिक संरचना हैं जो रक्षा मंत्रालय के रक्षा उत्पादन विभाग के अंतर्गत कार्य करती हैं। इसका मुख्यालय कोलकाता में है। यह 39 निर्माणियों, 9 प्रशिक्षण संस्थान, 3 क्षेत्रीय विपणन केन्द्र ओर 4 क्षेत्रीय संरक्षा नियंत्रणालयों का समूह है। यह जल, थल तथा वायु प्रणालियों के व्यापक उत्पादों का उत्पादन, परीक्षण, अनुसंधान, विकास एवं उनका विक्रय करती हैं।

भारतीय आयुध निर्माणियों के चुनिंदा ग्राहक भारतीय सशस्त्र सेनाएं हैं। सशस्त्र सेनाओं को आयुध की आपूर्ति के अतिरिक्त, आयुध निर्माणियाँ अन्य दूसरे उपभोक्ताओं की मांगों को भी पूरा करती हैं जैसे गोला बारूद, वस्त्र, बुलेट प्रुफ वाहन और सुरंग प्रतिरोधी वाहन की आपूर्ति इत्यादि। निर्यात के आयतन में वृद्धि एवं इसके कार्य विस्तार में फैलाव आयुध निर्माणियों का प्रमुख उद्देश्य रहता है।
दार अस सलाम क्षेत्र

thumb|right|175px| दार अस सलाम क्षेत्र का मानचित्र
दार अस सलाम क्षेत्र, तंज़ानिया के 26 प्रशासनिक क्षेत्रों में से एक है। इस क्षेत्र की राजधानी दार अस सलाम शहर है। यह तंज़ानिया का सबसे धनी क्षेत्र होने के साथ सबसे घना बसा क्षेत्र भी है और इसका जन घनत्व 1786 व्यक्ति/वर्ग मील है। 2002 की जनगणना के अनुसार इस क्षेत्र की आधिकारिक जनसंख्या 2487288 है। इस क्षेत्र की जनसंख्या वृद्धि दर 4.3% है जो किगोमा क्षेत्र के बाद दूसरे स्थान पर है। क्षेत्र की 93.9% जनसंख्या दार अस सलाम नगरपालिका क्षेत्र में निवास करती है।
पितृवंश समूह ऍन

रूस के [[साइबेरिया]] क्षेत्र के नॅनॅत्स जनजाति के ७५% पुरुष पितृवंश समूह ऍन के वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह ऍन या वाए-डी॰एन॰ए॰ हैपलोग्रुप N एक पितृवंश समूह है। यह पितृवंश स्वयं पितृवंश समूह ऍनओ से उत्पन्न हुई एक शाखा है। इस पितृवंश के पुरुष अधिकतर यूरेशिया के सुदूर उत्तरी इलाक़ों में पाए जाते हैं, जैसे कि साइबेरिया, उत्तरी रूस, फिनलैंड, लातविया, लिथुआनिया और एस्टोनिया। साइबेरिया की याकूत और नॅनॅत्स जनजातियों के ७५% पुरुष, फिनलैंड की सामी जनजाति के ४०% पुरुष और फिनलैंड की ही बहुसंख्यक फ़िन्न जाती के ६०% पुरुष इस पितृवंश समूह के सदस्य हैं। अनुमान है के जिस पुरुष से यह पितृवंश शुरू हुआ वह आज से लगभग १५,०००-२०,००० वर्ष पहले सुदूर पूर्व एशिया का निवासी था।
दोदोमा

दोदोमा (शाब्दिक अर्थ गोगो भाषा में "यह डूब गया है"), आधिकारिक तौर पर दोदोमा शहरी जिला, तंजानिया की राष्ट्रीय राजधानी और दोदोमा क्षेत्र की राजधानी है। 2002 की जनगणना के अनुसार इसकी जनसंख्या 324347 है। दोदोमा को राष्ट्रीय राजधानी बनाने की योजना सन 1973 में बनाई गयी थी। तंजानिया की राष्ट्रीय असेंबली को फरवरी 1996 में दोदोमा ले जाया गया, लेकिन अभी भी कई सरकारी कार्यालय पिछली राष्ट्रीय राजधानी दार अस सलाम में ही हैं, जो कि तंज़ानिया की वाणिज्यिक राजधानी भी है।
पितृवंश समूह ऍस

[[ओशिआनिया]] में पितृवंश समूह ऍस का फैलाव - आंकड़े बता रहे हैं के किसी भी इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह ऍस या वाए-डी॰एन॰ए॰ हैपलोग्रुप S एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष ज़्यादातर ओशिआनिया के मेलानेशिया क्षेत्र में बसते हैं, लेकिन कुछ-कुछ इण्डोनेशिया के नज़दीकी हिस्सों में भी पाए जाते हैं। माना जाता है के मूल पितृवंश समूह ऍस जिस पुरुष के साथ आरम्भ हुआ वह आज से २८,०००-४१,००० साल पहले नया गिनी या उसके इर्द-गिर्द के किसी इलाक़े का रहने वाला था।
पितृवंश समूह आर

thumb|right|200px|दुनिया में पितृवंश समूह आर की उपशाखाओं का फैलाव - आंकड़े बता रहे हैं के किसी भी इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह आर या वाए-डी॰एन॰ए॰ हैपलोग्रुप R एक पितृवंश समूह है। यह पितृवंश स्वयं पितृवंश समूह पी से उत्पन्न हुई एक शाखा है। इस पितृवंश की आर१ए, आर१बी और आर२ उपशाखाओं के पुरुष ज़्यादातर यूरोप, मध्य एशिया, पूर्वी एशिया, पश्चिमी एशिया, उत्तर अमेरिका और दक्षिण एशिया में पाए जाते हैं। इसकी आर१ शाखा के पुरुष उत्तर अमेरिका के कुछ आदिवासी समुदायों में भी पाए जाते हैं और विचार है के इनके पूर्वज शायद चंद हज़ार साल पहले ही साइबेरिया से उत्तर अमेरिकी उपमहाद्वीप पहुंचे थे। माना जाता है के मूल पितृवंश समूह आर जिस पुरुष के साथ आरम्भ हुआ वह आज से ३५,०००-४०,००० साल पहले मध्य एशिया या मध्य पूर्व का रहने वाला था।
पितृवंश समूह एच

भारतीय उपमहाद्वीप के अलावा, यूरोप के [[रोमा (लोग)|रोमा]] समुदाय के भी कुछ पुरुष पितृवंश समूह एच के वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह एच या वाए-डी॰एन॰ए॰ हैपलोग्रुप H एक पितृवंश समूह है। यह पितृवंश स्वयं पितृवंश समूह ऍफ़ से उत्पन्न हुई एक शाखा है। इस पितृवंश के पुरुष अधिकतर भारतीय उपमहाद्वीप में ही मिलते हैं, हालाँकि यूरोप में रोमा समुदाय के भी कुछ पुरुष इसके वंशज हैं, क्योंकि उनमें से बहुत भारतीय मूल के हैं। भारत में यह आदिवासियों में २५-३५% पुरुषों में पाया जाता है और सुवर्ण समुदायों के लगभग १०% पुरुषों में। मध्य पूर्व और मध्य एशिया के कुर्द, ईरानी, ताजिक, उइग़ुर और अन्य समुदायों में भी यह १% से १२% पुरुषों में पाया गया है। माना जाता है के पितृवंश समूह एच जिस पुरुष के साथ आरम्भ हुआ वह आज से २०,०००-३०,००० साल पहले दक्षिण एशिया का रहने वाला था।
दोदोमा क्षेत्र

thumb|right|175px|तंज़ानिया में दोदोमा क्षेत्र की अवस्थिति
दोदोमा क्षेत्र, तंजानिया के 26 प्रशासनिक क्षेत्रों में से एक क्षेत्र है। इसका कुल क्षेत्रफल 41310 किमी² और जनसंख्या 1698996 है (अगस्त 2002 की जनगणना)। इस क्षेत्र की राजधानी दोदोमा शहर है।

इस क्षेत्र में सेम, बीज, अनाज, मूंगफली, कॉफी, चाय और तंबाकू का उत्पादन होता है। यहाँ मवेशियों को भी पाला और बेचा जाता है।
मातृवंश समूह ऍल१

मध्य [[अफ़्रीका]] की [[पिग्मी]] जनजातियों के स्त्री ओर पुरुष अक्सर मातृवंश समूह ऍल१ के वंशज होते हैं
मनुष्यों की आनुवंशिकी (यानि जॅनॅटिक्स) में मातृवंश समूह ऍल१ या माइटोकांड्रिया-डी॰एन॰ए॰ हैपलोग्रुप L1 एक अत्यंत प्राचीनतम मातृवंश समूह है। इस मातृवंश समूह के सदस्य व्यक्ति (स्त्री ओर पुरुष दोनों) ज़्यादातर मध्य ओर पश्चिम अफ़्रीका में पाए जाते हैं। इस इलाक़े की पिग्मी जनजाति की अम्बेंगा शाखा के लोगों में यह मातृवंश सब से अधिक मिलता है। अनुमान है के जिस नारी से यह मातृवंश शुरू हुआ वह आज से लगभग १५०,००० से १७०,००० वर्ष पहले पूर्वी अफ़्रीका में रहती थी।
पितृवंश समूह टी

thumb|right|200px|दुनिया में पितृवंश समूह टी का फैलाव - आंकड़े बता रहे हैं के किस इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में पितृवंश समूह टी या वाए-डी॰एन॰ए॰ हैपलोग्रुप T एक पितृवंश समूह है। यह पितृवंश स्वयं पितृवंश समूह के से उत्पन्न हुई एक शाखा है। इस पितृवंश के पुरुष भारतीय उपमहाद्वीप के कुछ समुदायों में मिलते हैं। दक्षिण भारत के येरुकाला आदिवासी, पश्चिम बंगाल के बाओड़ी जनजाति और राजस्थान के लोधा समुदाय के अधिकांश पुरुष इसके वंशज हैं। अफ़्रीका में सोमालिया और दक्षिणी मिस्र के पुरुषों में इसके वंशज भारी मात्रा में पाए जाते हैं। ईरान में केरमान शहर के पारसी समुदाय और दक्षिण-पश्चिमी ईरान के बख्तिआरी बंजारा समुदाय में भी इसके काफ़ी वंशज मिलते हैं। यूरोप में जर्मनी, इटली के सार्दिनिया द्वीप, स्पेन और पुर्तगाल में इसके सदस्य मिलते हैं। उत्तर-पूर्वी पुर्तगाल के यहूदी समुदाय में इसके वंशज भारी मात्रा में मौजूद हैं। माना जाता है के मूल पितृवंश समूह टी जिस पुरुष के साथ आरम्भ हुआ वह आज से २५,०००-३०,००० साल पहले मध्य पूर्व का रहने वाला था।
मातृवंश समूह ऍल२

उत्तर-मध्य [[अफ़्रीका]] के [[चाड]] देश के लोग अक्सर मातृवंश समूह ऍल२ के वंशज होते हैं
मनुष्यों की आनुवंशिकी (यानि जॅनॅटिक्स) में मातृवंश समूह ऍल२ या माइटोकांड्रिया-डी॰एन॰ए॰ हैपलोग्रुप L2 एक मातृवंश समूह है। इस मातृवंश की उपशाखाएँ अफ़्रीका के पश्चिमी, उत्तरी ओर पूर्वी हिस्सों में कई स्थानों पर ओर कई समुदायों में मिलती हैं। चाड देश के लगभग ३८% लोग इसके वंशज हैं, लेकिन यह बहुत से और देशों में भी मिलता है। अनुमान है के जिस नारी से यह मातृवंश शुरू हुआ वह आज से लगभग ६८,१०० से १११,१०० वर्ष पहले जीवित थी। कुछ वैज्ञानिकों का मानना है के वह पूर्वी अफ़्रीका की निवासी थी, लेकिन इस को लेकर वैज्ञानिकों में काफ़ी आपसी मतभेद है।
संदीप्ति

[[लुमिनॉल]] (Luminol) एवं [[हीमोग्लोबिन]](hemoglobin) - रासायनिकसंदीप्ति के उदाहरण

कम तापमान पर उत्सर्जित होने वाले प्रकाश को संदीप्ति (Luminescence) कहते हैं। यह वस्तुतः 'शीत वस्तु विकिरण' (cold body radiation) का एक प्रकार है।
मातृवंश समूह ऍल०

[[उप-सहारा अफ़्रीका]] की [[बुशमैन]] जनजातियों के स्त्री ओर पुरुष अक्सर मातृवंश समूह ऍल० के वंशज होते हैं
मनुष्यों की आनुवंशिकी (यानि जॅनॅटिक्स) में मातृवंश समूह ऍल० या माइटोकांड्रिया-डी॰एन॰ए॰ हैपलोग्रुप L0 एक अत्यंत प्राचीनतम मातृवंश समूह है। इस मातृवंश समूह के सदस्य व्यक्ति (स्त्री ओर पुरुष दोनों) ज़्यादातर उप-सहारा अफ़्रीका में पाए जाते हैं। इस इलाक़े के खोइसान जनजाति के ७३% लोग, !कुंग जनजाति की नामीबिया वाली शाखा के ७९% लोग ओर !कुंग जनजाति की बोत्सवाना वाली शाखा के १००% लोग इसके वंशज हैं। अनुमान है के जिस नारी से यह मातृवंश शुरू हुआ वह आज से लगभग ११२,२०० से १८८,००० वर्ष पूर्व पूर्वी अफ़्रीका में रहती थी।
मातृवंश समूह ऍल६

[[यमन]] के कुछ स्त्री ओर पुरुष मातृवंश समूह ऍल६ के वंशज हैं, जिसका फैलाव विश्व में काफ़ी सीमित है
मनुष्यों की आनुवंशिकी (यानि जॅनॅटिक्स) में मातृवंश समूह ऍल६ या माइटोकांड्रिया-डी॰एन॰ए॰ हैपलोग्रुप L6 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे यमन और इथियोपिया के कुछ समुदायों में मिलते हैं। वैज्ञानिकों के मुताबिक़ जिस स्त्री से इस मातृवंश की शुरुआत हुई वह पूर्वी अफ़्रीका में आज से लगभग ८१,५०० से १२९,८०० साल पहले रहती थी।
मातृवंश समूह ऍल५

मध्य [[अफ़्रीका]] की [[पिग्मी]] जनजातियों के कुछ स्त्री ओर पुरुष मातृवंश समूह ऍल५ के वंशज हैं
मनुष्यों की आनुवंशिकी (यानि जॅनॅटिक्स) में मातृवंश समूह ऍल५ या माइटोकांड्रिया-डी॰एन॰ए॰ हैपलोग्रुप L5 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी और मध्य अफ़्रीका के कुछ समुदायों में मिलते हैं। पिग्मी जनजाति की अम्बूटी शाखा के १५% लोग इसके वंशज हैं और तंज़ानिया के संदावे समुदाय के में भी कम तादाद में इसके वंशज मिलते हैं। अफ़्रीका से बाहर बहुत कम तादाद में इसके वंशज साउदी अरब में भी पाए गए हैं। वैज्ञानिकों के मुताबिक़ जिस स्त्री से इस मातृवंश की शुरुआत हुई वह पूर्वी अफ़्रीका में आज से लगभग ११४,२०० से १२६,२०० साल पहले रहती थी।
मातृवंश समूह ऍल४

[[तंज़ानिया|तानज़ानिया]] के [[हदज़ा]] समुदाय के ६०-८३% लोग मातृवंश समूह ऍल४ के वंशज हैं
मनुष्यों की आनुवंशिकी (यानि जॅनॅटिक्स) में मातृवंश समूह ऍल४ या माइटोकांड्रिया-डी॰एन॰ए॰ हैपलोग्रुप L4 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी अफ़्रीका और अफ़्रीका के सींग के कई समुदायों में मिलते हैं। तंज़ानिया के हदज़ा समुदाय के ६०-८३% लोग और संदावे समुदाय के ४८% लोग इसके वंशज हैं। वैज्ञानिकों के मुताबिक़ आज से हज़ारों साल पहले जिस स्त्री से इस मातृवंश की शुरुआत हुई वह पूर्वी अफ़्रीका की वासी थी।
शिकारी-फ़रमर

[[तंज़ानिया]] के शिकार-संचय व्यवस्था में रहने वाली हाद्ज़ा जनजाति के दो पुरुष शिकार से लौटते हुए
1939 में बाथर्स्ट द्वीप पर तीन [[मूल ऑस्ट्रेलियाई]] पुरुष। पीटरसन (1998) के अनुसार, इस द्वीप की आबादी पिछले 6000 साल से सारे विश्व से कटी थी। अठारहवीं सदी में इनका संपर्क विश्व के अन्य लोगों से हुआ। 1929 में, इस द्वीप की लगभग तीन चौथाई जनसंख्या भोजन के लिए द्वीप पर उगने वाली वनस्पतियों पर निर्भर थी।
[[दक्षिण अफ़्रीका]] के सीडरबर्ग पहाड़ों में शिकारियों और हाथियों का एक प्राचीन शिला-चित्र
रिपब्लिक ऑफ कांगो में रहने वाली आदिम शिकारी-फ़रमर या शिकारी-संचयी जनजाति " बेंजले बायका" के लिए नेविगेशन एक महत्वपूर्ण गुण हैं ! ये भोजन के लिए पूरी तरह से जंगलो पर निर्भर करती हैं ,ये आदिवासी जंगल मे घूम घूम कर भोजन जुटाते हैं! इन लोगो मे दिशा ज्ञान बहुत जल्द 6 वर्ष की उम्र से ही विकसित हो जाता हैं । इस समुदाय में लैंगिक समानता हैं क्योंकि स्त्री और पुरुष दोनों को ही मछली पकड़ने ओर शिकार करने के लिए लंबी यात्रा करनी पड़ती है। इस आदि समाज के बच्चों में 6 वर्ष की उम्र में ही दिशा ज्ञान की क्षमता विकसित हो जाती हैं।इस आदिम जनजाति समूह की खास विशेषता यह है कि ये लोग मधुमखियों की तरह सूर्य का इस्तेमाल दिशा ज्ञान के लिए करते हैं। । यह कृषि या मवेशी पालन पर आधारित उन समाजों से बहुत भिन्न होते है जो पाले या उगाए गए पेड़-पौधों और जानवरों से अपना आहार प्राप्त करते हैं। इन्हें ५ से लेकर ८०% तक भोजन जंगल में खोजने (संग्रहण) से प्राप्त होता है। सारे मनुष्यों के पूर्वज अति-प्राचीन काल में शिकार-संचय का ही जीवन बसर करते थे। वर्तमान से १०,००० साल पहले तक सभी मानव शिकारी-संचयी समूहों में रहते थे। कृषि के आविष्कार के बाद विश्व में अधिकतर स्थानों पर लोग कृषि समाजों में रहने लगे और शिकार-संचय का जीवन छोड़ दिया। फिर भी, कुछ दूर-दराज़ के क्षेत्रों में शिकारी-संचयी मानव समाज मिलते हैं, जैसे की भारत के अंडमान द्वीपसमूह के उत्तर सेंटिनल द्वीप पर बसने वाली सेंटिनली उपजाति। शिकारी-फ़रमर और उन अन्य समाजों में, जो जानवरों को पालतू बनाते हैं, अंतर करने का कोई विशेष मापदंड नहीं हैं क्योंकि कई समकालीन समाज अपने लोगों के निर्वाह हेतु दोनो रणनीतियों का पालन करते हैं।
मातृवंश समूह ऍम

मनुष्यों की आनुवंशिकी (यानि जॅनॅटिक्स) में मातृवंश समूह ऍम या माइटोकांड्रिया-डी॰एन॰ए॰ हैपलोग्रुप M एक मातृवंश समूह है। इस मातृवंश समूह और मातृवंश समूह ऍन ने मानव इतिहास में बहुत बड़ा किरदार अदा किया है क्योंकि अफ़्रीका के बहार जितने भी मानव हैं वे इन दोनों या इनकी उपशाखाओं के वंशज हैं। मातृवंश समूह ऍम और मातृवंश समूह ऍन मातृवंश समूह ऍल३ की दो उपशाखाएँ हैं। माना जाता है के जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी मातृवंश समूह ऍल३ की वंशज थी। मातृवंश समूह ऍम की उपशाखाएँ विश्व भर में मिलती हैं। कुछ तो अफ़्रीका में भी मिलती हैं - इनपर वैज्ञानिकों में आपसी विवाद है के यह अफ़्रीका में उत्पन्न हुई या एशिया में उत्पन्न होने के बाद अफ़्रीका में जा पहुंची।

अनुमान है के जिस स्त्री से यह मातृवंश शुरू हुआ वह आज से लगभग ६०,००० वर्ष पहले एशिया या पूर्वी अफ़्रीका की निवासी थी।
टिवी द्वीप समूह

[[लैंडसेट 7]] से ली गयी टिवी द्वीपसमूह की तस्वीर।
टिवी द्वीप समूह, ऑस्ट्रेलिया के उत्तरी प्रदेश का हिस्सा है। यह डार्विन के उत्तर में 40 किमी की दूरी पर जहां अराफुरा सागर और तिमोर सागर मिलते हैं, पर स्थित हैं। इस द्वीप समूह का कुल क्षेत्रफल 8320 वर्ग किलोमीटर (3212 वर्ग मील) है, जिसमें मेलविले द्वीप और बाथर्स्ट द्वीप दोनों शामिल है। 

ऑस्ट्रेलिया में यूरोपीय लोगों के आने से बहुत पहले से ही इस द्वीप समूह के दोनों द्वीपों पर मूल निवासी बसे हुए थे, आज द्वीप समूह की जनसंख्या लगभग 2500 है।
अणखिया

अणखिया भारत के राजस्थान राज्य में बाड़मेर जिले की गुड़ामालानी तहसील का एक गांव है।
लुसाने की संधि

right|thumb|200px|शान्ति वार्ता के लिये लुसाने में मुस्तफा कमाल
लुसाने की संधि (The Treaty of Lausanne) स्विट्जरलैण्ड के लुसाने नगर में २४ जुलाई १९२३ को किया गया एक शान्ति समझौता था। इसके परिणामस्वरूप तुर्की, ब्रिटिश साम्राज्य, फ्रेंच गणराज्य, इटली राजतंत्र, जापान साम्राज्य, ग्रीस राजतंत्र, रोमानिया राजतंत्र तथा सर्व-क्रोट-स्लोवीन राज्य के बीच प्रथम विश्वयुद्ध के आरम्भ के समय से चला आ रहा युद्ध औपचारिक रूप से समाप्त हो गया। यह सेव्रेस की संधि के टूट जाने के बाद शान्ति की दिशा में किया गया दूसरा प्रयास था।
लव जिहाद

लव जिहाद (जिसे रोमियो जिहाद के नाम से भी जाना जाता है) एक षड्यन्त्र का सिद्धान्त (कांस्पीरेसी थ्योरी) है, इस्लाम के समर्थकों द्वारा विकसित किया गया है, यह कहना कि मुस्लिम पुरुषों द्वारा गैर-मुस्लिम समुदायों से जुड़ी महिलाओं को इस्लाम में धर्म परिवर्तन के लिए लक्षित करके प्रेम का ढोंग रचना है। यह अवधारणा 2009 में भारत में राष्ट्रीय स्तर पर पहली बार केरल और उसके बाद कर्नाटक में राष्ट्रीय ध्यानाकर्षण की ओर बढ़ी।«/ref> नवंबर 2009 में, पुलिस महानिदेशक जैकब पुन्नोज ने कहा कि कोई ऐसा संगठन है जिसके सदस्य केरल में लड़कियों को मुस्लिम बनाने के इरादे से प्यार करते थे। दिसंबर 2009 में, न्यायमूर्ति के.टी. शंकरन ने पुन्नोज की रिपोर्ट को स्वीकार कर दिया और निष्कर्ष निकाला कि जबरदस्ती धर्मांतरण के संकेत हैं। अदालत ने "लव जिहाद" मामलों में दो अभियुक्तों की जमानत याचिका पर सुनवाई करते हुए कहा कि पिछले चार वर्षों में इस तरह के 3,000-4,000 सामने आये थे।

लव-जिहाद का मुद्दा भी सबसे पहले दिग्गज वामपंथी नेता वीएस अच्युतानंदन ने 2010 में पहले उठाया था। फिर केरल के ही कांग्रेसी मुख्यमंत्री ओमान चांडी ने 25 जून, 2012 को विधानसभा में बताया कि गत छह वर्षों में वहां 2,667 लड़कियों को इस्लाम में धर्मांतरित कराया गया।<ref>{ यह अवधारणा कई लोगों के लिए राजनीतिक विवाद और सामाजिक चिंता का स्रोत बनी हुई है हालांकि 2014 तक किसी संगठित लव जिहाद के विचार को रॉयटर्स के अनुसार भारतीय मुख्यधारा द्वारा व्यापक रूप से साजिश सिद्धांत के रूप में माना गया था।
तुलनात्मक राजनीति

तुलनात्मक राजनीति राजनीति विज्ञान की एक शाखा एवं विधि है जो तुलनात्मक अध्ययन पर आधारित है। तुलनात्मक राजनीति में दो या अधिक देशों की राजनीति की तुलना की जाती है या एक ही देश की अलग-अलग समय की राजनीति की तुलना की जाती है और देखा जाता है कि इनमें समानता क्या है और अन्तर क्या है।

; परिभाषा
एडवर्ड फ्रीमैन के अनुसार, "तुलनात्मक राजनीति राजनीतिक संस्थाओं एवं सरकारों के विविध प्रकारों का एक तुलनात्मक विवेचन एवं विश्लेषण है। "

रॉल्फ ब्राइबन्टी के अनुसार "तुलनात्मक राजनीति सम्पूर्ण सामाजिक व्यवस्था में उन तत्वों की व्याख्या है जो राजनीतिक कार्यों एवं उनके संस्थागत प्रकाशन को प्रभावित करते हैं।" 

एस कर्टिस के शब्दों में, "राजनीतिक संस्थाओं और राजनीतिक व्यवहार की कार्यप्रणाली मे महत्वपूर्ण नियमितताओं, समानताओं और असमानताओं का तुलनात्मक राजनीति से सम्बन्ध है।"

तुलनात्मक राजनीति की विशेषताएँ:~ 
*(1) अधिक विरत्तारपूर्ण क्षेत्र, वारत्तविकता, परिशुद्धता के लिए खोजन, जो इसके वैज्ञानिक रूप के द्योतक है। 
*(2) व्यवहारवादी और अनुभवमूलक परिप्रेक्ष्य को अंगीकार किया जाना। 
*(3) वर्णन और विवेचन के स्थान पर विश्लेषण को अपनाया जाना। 
*(4) राजनीति का अन्य सामाजिक शास्त्रों से निकट सम्बन्ध।
रेल-इंजन

right|thumb|300px|न्यूयॉर्क के विश्व मेले (1939-1940) में विभिन्न प्रकार के रेल-इंजनों की प्रदर्शनी
रेल इंजन या लोकोमोटिव (locomotive) रेल पर चलने वाला वाहन है जो पूरी रेलगाड़ी को खींचता है।
हमारा साझा भविष्य

हमारा साझा भविष्य अथवा ब्रंटलैण्ड रिपोर्ट १९८७ में संयुक्त राष्ट्र के ब्रंटलैण्ड आयोग द्वारा जारी रिपोर्ट है। संयुक्त राष्ट्र ने १९८३ में एक आयोग गठित किया जिसकी अध्यक्षा पूर्व नार्वेजियन प्रधानमंत्री ग्रो हर्लेम ब्रंटलैण्ड (Gro Harlem Brundtland) थीं। उन्ही के नाम पर इस आयोग को ब्रंटलैण्ड आयोग और रिपोर्ट को ब्रंटलैण्ड रिपोर्ट कहा गया।

इस रिपोर्ट के छपने से पूरे विश्व का ध्यान पर्यावरणीय समस्याओं कि भयावहता और मनुष्य के अस्तित्व पर मंडरा रहे संकट की ओर आकर्षित हुआ। संधारणीयता और संधारणीय विकास जैसे शब्दों की पापुलरिटी इसी रिपोर्ट के आने के बाद बढ़ी।
सोज़ो हेन्जो

सोज़ो हेन्जो (Sōjō Henjō; 遍昭 or 遍照, ८१६– १२ फ़रवरी ८९०) एक जापानी वाका कवि थें। इन्हें छः श्रेष्ठ वाका कवियों में गिना जाता था। वें बौद्ध अनुयायी थे।
ऐसी अफवाहे थी की इनका कवियित्री ओनो नो कोमाचि से प्रेम प्रसंग था।
काकि नो मोतो नो हितोमारो

thumbnail|काकि नो मोतो नो हितोमारो
काकि नो मोतो नो हितोमारो (Kakinomoto no Hitomaro ; 柿本人麻呂 or 柿本人麿; c. ६६२ – ७१०) एक प्रतिष्ठित जापानी कवि थें। इनकी रचनाओं को मान्योशू में सम्मिलित किया गया था।
कलिंग युद्ध

[[दया नदी]] का तट, जहाँ सम्भवतः कलिंग युद्ध हुआ था।
अशोक के तेरहवें अभिलेख के अनुसार उसने अपने राज्याभिषेक के आठ वर्ष बाद कलिंग युद्ध लड़ा। कलिंग विजय उसकी आखिरी विजय थी। यह युद्ध २६२-२६१ ईपू मे लड़ा गया।
मानयोशू

70px|thumbnail|Nukata no Ōkimi, a replica from vol.1
मानयोशू , जापान का सबसे पुराना काव्य संकलन है, जिसको ७५९ ईसा पूर्व में नारा काल में संग्रहीत किया गया था। इस ग्रन्थ में जापान के कई महान कवियों की रचनाओं का समावेश है।. 

मानयोशू जिसका शाब्दिक अर्थ है दस हजार पत्तों का संग्रह (Collection of Ten Thousand Leaves) या असंख्य पत्तों का संग्रह।
मानयोशू जापानी का सबसे पहला कविता-संकलन है। इसमें तीसरी या चौथी शताब्दी से आठवीं शताब्दी तक के लगभग २६० कवियों की ४५१५ कविताओं को संकलित किया गया है। मानयोशू की अधिकतर कविताएँ गीत-मुक्तक शैली में हैं। मानयोशू में शैली की दृष्टि से तीन प्रकार की कविताएँ मिलती हैं- चोका, सेदोका और ताँका।

* चोका लम्बी कविताएँ हैं। मानयोशू में २६२ चोका कविताएँ हैं
ग्रो हर्लेम ब्रंटलैण्ड

ग्रो हर्लेम ब्रंटलैण्ड (; जन्म ग्रो हर्लेम, 20 अप्रैल 1939) नार्वे की पूर्व प्रधानमन्त्री और संयुक्त राष्ट्र द्वारा नियुक्त ब्रंटलैण्ड आयोग की अध्यक्षा रह चुकी हैं। वर्तमान में ये संधारणीय विकास से जुड़ी एक अग्रगण्य नेता हैं।

श्रीमती ब्रंटलैण्ड एक चिकित्सक के रूप में शिक्षित और सोशल डेमोक्रेट पार्टी की राजनेता हैं। संधारणीय विकास और जन स्वास्थ्य के क्षेत्र में इनके कार्य सराहनीय हैं।

वे तीन बार 1981 में, 1986–89 में, और 1990–96 में, नार्वे की प्रधानमंत्री रह चुकी हैं। 

वर्ष 2008 में इन्हें Thomas Jefferson Foundation Medal in Architecture से भी पुरस्कृत किया जा चुका है।
शेफाली राज़दान दुग्गल

शेफाली राज़दान दुग्गल (अँग्रेजी: Shefali razdan duggal) अमेरिकी राष्ट्रपति बराक ओबामा की प्रेसीडेंशियल पार्टनर्स टीम, नेशनल फाइनेंस कमेटी तथा नार्दर्न कैलिफोर्निया फाइनेंस कमेटी में भारतीय मूल की सदस्य हैं। वे ओबामा के चुनाव प्रचार अभियान के लिए धन एकत्र करने वाली शीर्ष भारतीय महिला हैं। वर्तमान में वे कैलीफोर्निया की निवासी हैं। 

शेफाली का पालन पोषण सिनसिनाती, शिकागो, न्यूयार्क तथा बोस्टन में हुआ। उन्होंने मियामी विश्वविद्यालय से जनसंचार में स्नातक किया तथा न्यूयार्क विश्वविद्यालय से राजनीतिक संचार में स्नातकोत्तर तक की शिक्षा प्राप्त की। शेफाली ने 2008 और 2012 दोनों ही अमेरिकी राष्ट्रपति चुनावों में बराक ओबामा को करोड़ों डॉलर धनराशि एकत्रित करने में मदद की। उन्हें यूएस होलोकास्ट मेमोरियल काउंसिल की सदस्य नियुक्त किया गया। यूएस होलोकास्ट मेमोरियल काउंसिल की स्थापना अमेरिकी कांग्रेस ने 1980 में की थी ताकि यूएस होलोकास्ट स्मृति संग्रहालय के निर्माण के लिए धनराशि एकत्रित की जा सके। काउंसिल की एक वर्ष में दो बार बैठक होती है।</ref>
नैन सिंह रावत

right|thumb|300px|नैन सिंह रावत
नैन सिंह रावत (1830-1895) १९वीं शताब्दी के उन पण्डितों में से थे जिन्होने अंग्रेजों के लिये हिमालय के क्षेत्रों की खोजबीन की। नैन सिंह कुमाऊँ घाटी के रहने वाले थे। उन्होने नेपाल से होते हुए तिब्बत तक के व्यापारिक मार्ग का मानचित्रण किया। उन्होने ही सबसे पहले ल्हासा की स्थिति तथा ऊँचाई ज्ञात की और तिब्बत से बहने वाली मुख्य नदी त्सांगपो (Tsangpo) के बहुत बड़े भाग का मानचित्रण भी किया।
अंगयारपूज्ये

अंगयारपूज्ये गढ़वाल क्षेत्र का एक त्यौहार है। यह गाँवों में एक छोटे से त्योहार के रूप में मनाया जाता है। इसमे अंगयार नाम पौधों को तोड़ने का रिवाज है (क्योंकि ये अंगयार नाम के पौधे गाय को नुकसान पहुँचाते है) फिर गांव के बड़े छोटे लोग खाद्य समाग्री गाँव से ही एकत्रित करते है और खाते है। फिर एक खेल खेला जाता जिसमे कुछ लोग अंगलियार बनते है और कुछ लोग उन्हे गाय के सूखे गोबर से भगाते हैं।

श्रेणी:त्यौहार
श्रेणी:उत्तराखण्ड की संस्कृति
सोनपरी

सोनपरी स्टार प्लस पर प्रसारित होने वाला एक काल्पनिक टेलीविजन धारावाहिक था जो बच्चों को बहुत प्रिय हुआ करता था। इसकी लोकप्रियता को देखते हुए कई भाषाओं में इस कार्यक्रम का अनुवाद किया गया। बाद में यह स्टार उत्सव पर भी प्रसारित किया गया।

यह कहानी फ्रूटी नामक लड़की से आरम्भ होती है जिसकी माँ का स्वर्गवास हो चुका है। फ्रूटी की जिन्दगी नीरस हो चुकी होती है। इसी उदासी भरे माहौल में सोनपरी उसकी दोस्त बन जाती है और फ्रूटी के जीवन में खुशियाँ लौट आती है। फिर रहस्य और रोमांच का एक नया अध्याय आरम्भ होता है।
क्षार धातु

आवर्त सारणी के तत्त्व लिथियम (Li), सोडियम (Na), पोटैशियम (K), रुबिडियम (Rb), सीजियम (Cs) और फ्रांसियम (Fr) के समूह को क्षार धातुएँ (Alkali metals) कहते हैं। यह समूह आवर्त सारणी के एस-ब्लॉक में स्थित है।
क्षार धातुएँ समान गुण वाली हैं। वे सभी मुलायम, चमकदार तथा मानक ताप तथा दाब पर उच्च अभिक्रियाशील होती हैं तथा कोमलता के कारण एक चाकू से आसानी से काटी जा सकती हैं।
चूंकि ये शीघ्र अभिक्रिया करने वाले हैं, अत: वायु तथा इनके बीच की रासायनिक अभिक्रिया को रोकने हेतु इन्हें तेल आदि में संग्रहित रखना चाहिये। यह गैर मुक्त तत्व के रूप में प्राकृतिक रूप से लवण में पाए जाते हैं। सभी खोजे गये क्षार धातुएँ अपनी मात्रा के क्रम में प्रकृति में पाए जाते हैं जिनमें क्रमवार सोडियम जो सबसे आम हैं, तथा इसके बाद पोटैशियम, लिथियम, रुबिडियम, सिज़ियम तथा अंतिम फ्रांसियम, फ्रांसियम अपने उच्च रेडियोधर्मिता के कारण सबसे दुर्लभ है।
चोका

चोका जापानी कविता की एक शैली है। ये लम्बी कविताएँ हैं। जापान के सबसे पहले कविता-संकलन मान्योशू में २६२ चोका कविताएँ संकलित हैं, जिनमें सबसे छोटी कविता ९ पंक्तियों की है। चोका कविताओं में ५ और ७ वर्णों की आवृत्ति मिलती है। अन्तिम पंक्तियों में प्रायः ५, ७, ५, ७, ७ वर्ण होते हैं।

चोका पहली से तेरहवीं शताब्दी में जापानी काव्य विधा में महाकाव्य की कथाकथन शैली रही है। मूलत; चोका गाए जाते रहे हैं। इनका वाचन उच्च स्वर में किया जाता रहा है। यह प्राय: वर्णनात्मक रहा है। इसको एक ही कवि रचता है।
ओटावा नदी

ओटावा नदी सेंट लारेंस नदी की सबसे बड़ी सहायक नदी है। इसकी लंबाई १००० किमी है। यह कैनाडा की नवीं बड़ी नदी है। 

यह नदी विक्टोरिया झील से निकलकर पहले पश्चिम की ओर, फिर दक्षिण-पूर्व तथा पूर्व की ओर बहती है और मॉण्ट्रील के पास सेंट लारेंस नदी में मिल जाती है। इसकी मुख्य सहायक नदियाँ गैटनो, ल्य्व्रो रोग, माडावास्का एवं रिज्यू हैं। ओटावा नगर से मॉण्ट्रील तक पाँच फुट गहरे जल में चलनेवाले स्टीमर ग्रीष्म ऋतु में इस नदी पर चलते हैं। इस नदी में कई जलप्रपात हैं, जहाँ जलविद्युत उत्पन्न की जाती है और लुगदी तथा कागज बनाने के कारखानों में काम आती है। लट्ठे नदी द्वारा बहाकर जलविद्युत् उत्पादक केंद्रों तक लाए जाते हैं। लकड़ी से संबंधित कारखाने नदी के किनारे-किनारे कई स्थानों पर हैं।
पंचानन माहेश्वरी

पंचानन माहेश्वरी(1904-1966 ई0), सुप्रसिद्ध वनस्पति विज्ञानी थे। इनका जन्म राजस्थान के जयपुर नगर में हुआ था, जहाँ इनकी प्रारंभिक शिक्षा दीक्षा हुई। प्रयाग विश्वविद्यालय से आपने एम0 एस-सी0 की परीक्षा उत्तीर्ण की। वनस्पति के पादरी प्रोफेसर के चरित्र का इन पर पर्याप्त प्रभाव पड़ा और उससे इनमें कर्मठता, स्पष्टवादिता तथा सहृदयता के गुण आए। अध्ययन के पश्चात्‌ इनकी नियुक्ति आगरा कालेज में, 1930 में हुई। इन्होंने क्रमश: इलाहाबाद, लखनऊ तथा ढाका विश्वविद्यालय में अध्यापन कार्य किया। 1948 ई0 में दिल्ली विश्वविद्यालय में वनस्पति विज्ञान के अध्यक्ष होकर आए और तब से जीवनपर्यंत वहीं रहे। मस्तिष्क की सूजन से पीड़ित होकर 18 मई 1966 ई0 को इनका निधन दिल्ली में ही हुआ।

माहेश्वरी का विशेष कार्य पादप भ्रूणविज्ञान एवं पादप आकारिकी पर हुआ है। वनस्पति विज्ञान की अन्य शाखाओं, विशेषत: पादप क्रिया विज्ञान, में भी इनकी रूचि थी। इनके अधीन अध्ययन करने के लिये छात्र विदेशों, विशेषत: अमरीका, ऑस्ट्रेलिया, अर्जेंटाइना इत्यादि देशों, से आते थे। आपके अधीन शोधकार्य करके लगभग 60 छात्र छात्राओं ने डॉक्टरेट की उपाधि प्राप्त की है। 300 से ऊपर इनके शोधनिबंध अब तक प्रकाशित हो चुके हैं। हिंदी तथा अंग्रेजी भाषाओं के अतिरिक्त इन्हें जर्मन फ्रेंच भाषाओं का भी अच्छा ज्ञान था। इनकी लिखी पुस्तक, 'इंट्रोडक्शन टु इंब्रियो-लॉजी ऑव संजियो स्पर्मस्‌', जो मैकग्रॉहिल बुक कंपनी द्वारा 1950 ई0 में प्रकाशित हुई थी, अंतरराष्ट्रीय महत्व की है और उससे इनका यश देश देशांतर में फैल गया। ये 1934 ई0 में नैशनल इंस्टिट्यूट ऑव सायंसेज के सदस्य मनोनीत हुए। 1959 ई0 में इंडियन बोटैनिकल सोसायटी ने इन्हें बीरबल साहनी पुरस्कार प्रदान कर सम्मानित किया। माहेश्वरी ने विदेशों में भी काफी भ्रमण किया था और अनेक वैज्ञानिक संस्थाओं द्वारा ये आमंत्रित किए गए थे और वहाँ उन्होंने व्याख्यान दिए थे। मैकगिल विश्वविद्यालय ने इन्हें डी0 एस-सी0 की संमानित उपाधि से सम्मानित किया था। इलिवायस विश्वविद्यालय ने इन्हें विजटिंग प्रोफेसर के पद पर नियुक्त कर सम्मानित किया था। भारत के प्रतिनिधि के रूप में इन्होंने अनेक अंतराष्ट्रीय वनस्पति विज्ञान के सम्मेलनों में भाग लिया था। भ्रूण विज्ञान और पादप क्रिया विज्ञान (Plant Physiology) के सम्मिश्रण से इन्होंने एक नई शाखा का विकास किया है, जिसमें फूलों के विभिन्न भागों को कृत्रिम पोषण द्वारा वृद्धि कराने की दिशा में इन्हें काफी सफलता मिली। टिशू कल्चर प्रयोगशाला की स्थापना तथा टेस्ट ट्यूब कल्चर पर शोध निबंध प्रस्तुत करने पर 1965 ई0 में लंदन की रॉयल सोसायटी ने इन्हें फेलो (F.R.S) नियुक्त कर सम्मानित किया था। जर्मन सरकार के निमंत्रण पर 1961ई0 में ये पश्चिम जर्मनी गए और अनेक विश्वविद्यालयों में व्याख्यान दिया। इनके महत्व के शोध कार्य पौधों की आकारिकी तथा जिमनोस्पर्म के अध्ययन पर हैं।
मध्य-पश्चिमाञ्चल विकास क्षेत्र

मध्य-पश्चिमांचल विकास क्षेत्र नेपाल का एक प्रान्त है जो नेपाल के पाँच विकास क्षेत्रों में से एक विकास क्षेत्र है। यह नेपाल के मध्य-पश्चिम में स्थित है। इस के पूर्व में नेपाल का पश्चिमांचल विकास क्षेत्र तथा पश्चिम में नेपाल का सुदूर-पश्चिमांचल विकास क्षेत्र तथा उत्तर में चीन का तिब्बत तथा दक्षिण में भारत का उत्तर प्रदेश स्थित है। मध्य-पश्चिमांचल विकास क्षेत्र का मुख्यालय बिरेन्द्रनगर में स्थित है। इस प्रान्त में ३ अंचल तथा १५ जिलें हैं।
खियांग

300px|thumb|right|खियांग युवती|कड़ी=Special:FilePath/23111_Khiang.jpg
खियांग (बंगला: খিয়াং) बांग्लादेश के पार्वत्य चट्टग्राम (Chittagong Hill Tracts) की निवासी जनजाति है। 

ये लोग घर न बनाकर गुहाओं में रहते हैं और पशु चर्म और ऊन से बने वस्त्र पहनते हैं। इनकी धारणा के अनुसार ईश्वर के दो रूप हैं। एक तो 'खोजिंग' नामक देव है जो अराकान पर्वत के उच्च शिखर पर रहता है और सिंह उसका प्रहरी है। संकट के समय वे पशुबलि देकर उसे संतुष्ट करने का प्रयास करते हैं। दूसरा ईश्वर 'पैंती' है जो दूर पश्चिम किसी महल में रहता है। सूर्य उसका सचिव है। वह दिन भर संसार की गतिविधि पर तीव्र दृष्टि रखता है और सायं छिप जाता है।
लक्ष्मीकान्त महापात्र

कान्तकवि लक्ष्मीकान्त महापात्र (९ दिसम्बर १८८८ - २४ फ़रवरी १९५३) ओडिया के प्रसिद्ध कवि थे। ओडिशा का राज्यगान 'बन्दे उत्कल जननी' उनकी कृति है।

उनका जन्म ओडिशा के भद्रक जिले में हुआ था। 

महाकवि लक्ष्मीकान्त महापात्र बहुमुखी प्रतिभा के धनी थे। वे कवि होने के साथ ही स्वतन्त्रता सेनानी भी थे। उन्होंने ओड़िया साहित्य को नया आयाम प्रदान किया तथा हजारों लोगों को स्वतन्त्रता संग्राम से जोड़ा। इनका साहित्य हर आयु एवं वर्ग के लोगों के मन को झकझोर देता था। इसीलिए राज्य की जनता ने उन्हें ‘कान्तकवि’ की उपाधि देकर सम्मानित किया।
आईसीडब्लूएआई

भारतीय लागत लेखाकार संस्थान (Institute of Cost Accountants of India / आईसीडब्लूएआई) भारत की प्रमुख लेखांकन संस्था है जो लागत लेखा के व्यवसाय को आगे बढाने, नियंत्रित करने एवं विकसित करने का कार्य करती है।

भारत सरकार की संसद के अधिनियम के अंतर्गत स्थापित 'दि इंस्टीटय़ूट ऑफ कॉस्ट एंड वर्क्स अकाउंटेंट्स ऑफ इंडिया' (आईसीडब्ल्यूए) का नाम भारत सरकार के गजट के अंतर्गत दि इंस्टीटय़ूट ऑफ कॉस्ट अकाउंटेंट्स ऑफ इंडिया (आईसीएआई) कर दिया गया है। इसके अलावा सभी मेंबर आईसीडब्ल्यूए से अब कॉस्ट एंड मैनेजमेंट अकाउंटेंट यानी सीएमए बन गए हैं।
राजेश मसाला

राजेश मसाला उत्तर प्रदेश में एक मसाला ब्रांड हैं।
उद्योगपति राजेश अग्रहरि एवं चन्द्रमा देवी अग्रहरि, जो अमेठी नगर पालिका की अध्यक्षा भी हैं, वें राजेश मसाला के डायरेक्टर हैं।
जोरावर सिंह कहलुरिया

जोरावर सिंह कहलुरिया (1786-1841) भारत के महान सेनानायक थे। उन्होने लद्दाख, तिब्बत, बल्तिस्तान, स्कर्दू आदि क्षेत्रों को जीता था जिससे उन्हें 'भारत का नैपोलियन' कहा जाता है। 

उनका जन्म हिमाचल प्रदेश के कहलुर रियासत के बिलासपुर में डोगरा राजपूत परिवार में हुआ था। ये महाराजा गुलाब सिंह के सेनानायक थे ।
thumb|right|300px|जोरावर दुर्ग (लद्दाख)
विद्युत्-चुम्बकीय प्रेरण

किसी चालक को किसी परिवर्ती चुम्बकीय क्षेत्र में रखने पर उस चालक के सिरों के बीच विद्युतवाहक बल उत्पन्न होने को विद्युत्-चुम्बकीय प्रेरण (Electromagnetic induction) कहते हैं। उत्पन्न विद्युत्वाहक बल का मान गणितीय रूप से फैराडे का प्रेरण का नियम द्वारा दिया जाता है। प्रायः माना जाता है कि फैराडे ने ही १८३१ में विद्युतचुम्बकीय प्रेरण की खोज की थी।

:formula_1, 
जहाँ:
:formula_2 उत्पन्न E.M.F. (वोल्ट में)
:ΦB चालक द्वारा घेरे गये क्षेत्र का सम्पूर्ण चुम्बकीय फ्लक्स
युनिवर्सल मोटर

right|thumb|300px|किसी छोटे युनिवर्सल मोटर की रोटर
युनिवर्सल मोटर या सर्वविद्युत मोटर वह मोटर है जिसे एक-फेजी प्रत्यावर्ती धारा तथा दिष्ट धारा दोनों से चलाया जा सकता है। यह वास्तव में सिरीज डीसी मोटर होती है। इसे एसी कम्युटेटर मोटर की श्रेणी में रखा जाता है। घरों में उपयोग में आने वाला मिक्सर का मोटर यूनिवर्सल मोटर ही होता है। इसके अतिरिक्त रेलगाडी का इंजन खींचने के लिये (ट्रैक्शन मोटर) यूनिवर्सल मोटर का ही उपयोग किया जाता है क्योंकि इनकी चाल के साथ बलाघूर्ण के बदलने का सम्बन्ध (टॉर्क-स्पीड कैरेक्टरिस्टिक) इस काम के लिये बहुत उपयुक्त है। यह मोटर कम चाल पर बहुत अधिक बलाघूर्ण पैदा करता है जबकि चाल बढने पर इसके द्वारा उत्पन्न किया गया बलाघूर्ण क्रमशः कम होता जाता है।
right|thumb|300px|हैण्ड-ड्रिल में लगी युनिवर्सल मोटर
निगार खान

निगार खान, साथ में बहन [[गौहर खान]]
निगार खान टीवी अभिनेत्री हैं, जो मुख्यतः नकारात्मक भूमिका निभाती हैं। वें गौहर खान की बड़ी बहन हैं।
साथ निभाना साथिया

साथ निभाना साथिया हिन्दी भाषा में बना एक भारतीय धारावाहिक है, जो 3 मई 2010 से 23 जुलाई 2017 तक स्टार प्लस पर प्रसारित होता था। इसे रश्मि शर्मा टेलीफिल्म्स लिमिटेड द्वारा उत्पादित किया गया था। इस शो का प्रीमियर 3 मई 2010 को हुआ था, और स्टार प्लस चैनल पर 7:00 बजे आईएसटी पर प्रसारित किया जाता था। हालांकि राजकोट में स्थापित है, श्रृंखला को मुंबई में फिल्माया गया है। इसमें शुरुआत में जिया मानेक, रुचा हस्बनीस, मोहम्मद नाज़ीम और विशाल सिंह ने मुख्य लीड के रूप में अभिनय किया। बाद में जिया की जगह देवोलेना भट्टाचार्य ने ले ली और गोपी का किरदार निभाने लगीं। बाद में गोपी की बेटियों, मीरा (तान्या शर्मा) और विद्या (सोनम लांबा) पर कहानी केंद्रित हो गई। यह एपिसोड गिनती के आधार पर आठवीं सबसे लंबा चलने वाला भारतीय टेलीविजन शो है।

यह श्रृंखला राजकोट में एक हवेली में रहने वाले कल्पित मोदी परिवार के चारों ओर घूमती है। शो लगभग दो चचेरे बहनों गोपी और राशी की कहानी थी जिनके पास अलग-अलग व्यक्तित्व होते हैं जो मोदी परिवार के दो बेटों, अहम और जिगार से विवाह करते हैं। शो एक विशिष्ट गुजराती संयुक्त परिवार के नैतिकता और पारिवारिक मूल्यों की पड़ताल करता है। कहानी ने फरवरी 2014 में आठ साल की छलांग लगाई, मार्च 2015 में दस साल की एक और छलांग लगाई, मई 2016 में चार साल और मार्च 2017 में 3 महीने की अंतिम छलांग लगाई। श्रृंखला 23 जुलाई 2017 को 2,184 एपिसोड को पूरा करके समाप्त गई। इसे तू सूरज मैं साँझ पियाजी नामक एक और शो द्वारा प्रतिस्थापित किया गया था।

साथ निभाना साथिया चौथा सबसे लंबा चलने वाला भारतीय शो बन गया, बालिका वधू, ये रिश्ता क्या कहलाता है, और तारक मेहता का उल्टा चश्मा और स्टार प्लस पर दूसरा सबसे लंबा चलने वाला शो है। वर्ष 2015 में 1 पद जो लगातार नागिन शो द्वारा सफल हुआ, रश्मी शर्मा टेलीफिल्म्स लिमिटेड शो के लिए सबसे सफल कार्यक्रम बन गया, जिसमें राष्ट्रीय पुरस्कार भी शामिल थे। यह नहीं रहा है शो की शुरुआत से बहुत लंबे समय तक स्टार प्लस पर 1 शो।
सातत्यक यांत्रिकी

सातत्यक यांत्रिकी (Continuum mechanics/कन्टिनुअम मेकैनिक्स) यांत्रिकी की वह शाखा है जो पदार्थों की गति तथा यांत्रिक व्यवहार का अध्ययन उन पदार्थों को 'सतत द्रव्य' मानकर करती है न कि उन्हें एक 'विविक्त कण' मानकर। फ्रांसीसी गणितज्ञ ऑगस्तिन लुई कॉशी इस तरह का मॉडल प्रस्तुत करने वाले प्रथम व्यक्ति थे।

* सातत्यक यांत्रिकी
:* ठोस यांत्रिकी
::* प्रत्यास्थता
::* अप्रत्यास्थता (प्लास्टिसिटी)
:* तरल यांत्रिकी
::* अन्यूटनी तरल
::* न्यूटनी तरल

श्रेणी:सातत्यक यान्त्रिकी
ठोस यांत्रिकी

right|thumb|250px|ठोस यांत्रिकी की एक समस्या
ठोस यांत्रिकी (Solid mechanics) सातत्यक यांत्रिकी (continuum mechanics/कन्टिनुअम यांत्रिकी) की वह शाखा है जिसमें ठोस वस्तुओं के व्यवहार का अध्ययन किया जाता है। इसमें विशेषतः विभिन्न प्रकार के बल लगाने पर ठोसों की गति और इनमें होने वाली विरूपण (डिफॉर्मेशन) का अध्यन किया जाता है। बल के अलावा ताप परिवर्तन, प्रावस्था परिवर्तन (phase changes) तथा अन्य वाह्य तथा आन्तरिक कारकों के कारण उत्पन्न गति एवं विरूपण का भी अध्ययन किया जाता है।

ठोस यांत्रिकी का अध्ययन सिविल इंजीनियरी, यांत्रिक इंजीनियरी, भूविज्ञान तथा पदार्थ विज्ञान आदि के क्षेत्र में बहुत महत्व रखता है।
गोविन्द चन्द्र पाण्डेय

डॉ॰ गोविन्द चन्द्र पाण्डेय (30 जुलाई 1923 - 21 मई 2011) संस्कृत, लेटिन और हिब्रू आदि अनेक भाषाओँ के असाधारण विद्वान, कई पुस्तकों के यशस्वी लेखक, हिन्दी कवि, हिन्दुस्तानी अकादमी इलाहबाद के सदस्य राजस्थान विश्वविद्यालय के कुलपति और सन २०१० में पद्मश्री सम्मान प्राप्त, बीसवीं सदी के जाने-माने चिन्तक, इतिहासवेत्ता, सौन्दर्यशास्त्री और संस्कृतज्ञ थे।
लालजी टंडन

लालजी टंडन (जन्म: १२ अप्रैल १९३५-२१ जुलाई २०२०) एक भारतीय वरिष्ठ राजनीतिज्ञ थे। वें लखनऊ से १५वी लोक सभा (२००९-२०१५) के सदस्य रह चुके हैं। मूल रूप से उत्तर प्रदेश की राजनीति में सक्रिय रहने वाले टंडन प्रदेश की भाजपा सरकारों में मंत्री भी रहे थे।
अटल बिहारी वाजपेयी के सहयोगी। इन्होने वाजपई जी के चुनाव क्षेत्र लखनऊ की कमान संभाली थी। 2004 में लोक सभा के चुनाव की पूर्व संध्या पर अपने जन्म दिवस के अवसर पर साड़ी बाँट रहे थे जिसमे भगड़र मच गई और 21 महिलाओं की मौत हो गई। बाद में इन्हे सभी आरोप से मुक्त कर दिया गया।
21 अगस्त 2018 को बिहार के राज्यपाल बनाया गया।
दिनांक 20 जुलाई 2019 को मध्यप्रदेश का राज्यपाल नियुक्त किया गया। हाल ही में लालजी टंडन का देहांत हो गया मध्यप्रदेश के राज्यपाल लाल जी टंडन (Lalji Tandon) का निधन का आज सुबह 5 :35 (21 जुलाई 2020)मिनट पर निधन हो गया। लखनऊ के मेदांता में उन्होंने अंतिम सांस ली। लालजी टंडन बीजेपी (BJP) के कद्दावर नेताओं में से शुमार रहे हैं। वह पहले बिहार के राज्यपाल की जिम्मेदारी संभाल रहे थे। पूर्व प्रधानमंत्री अटल बिहारी वाजपेयी के करीबियों में लालजी टंडन का भी नाम आता है। अटल जी के सक्रिय राजनीति से दूरी बनाने के बाद लखनऊ सीट से लाल जी टंडन चुनाव लड़े थे।
युद्धवीर सिंह

युद्धवीर सिंह (1897, जयपुर - 1983, नई दिल्ली) भारत के स्वतंत्रता संग्राम सेनानी, राजनेता तथा होमियोपैथी चिकित्सक थे।
लुंगी

thumb|right|200px|लुंगी पहने लड़का
लुंगी (सारौंग के रूप में भी जानते हैं।) एक वस्त्र है। यह एक बर्मा भाषा का शब्द है और बर्मा की राष्ट्रीय पोषाक है। यह इंडोनेशिया, बांग्लादेश, भारत, पाकिस्तान, श्रीलंका, बर्मा, ब्रुनेई, मलेशिया, नेपाल, सिंगापुर, थाईलैण्ड, हॉर्न ऑफ़ अफ़्रिका और दक्षिणी अरबी प्रायद्वीप की पारम्परिक पोशाक के रूप में पहना जाता है। यह बहुत ज्यादा गर्मी और नमी वाली क्षेत्रों में विशेष रूप से लोकप्रिय है।
अमिताभ ठाकुर

अमिताभ ठाकुर भारतीय प्रशासनिक सेवा के अधिकारी, कवि, व लेखक हैं। वे एक आई। पी.एस. अधिकारी हैं जो उत्तर प्रदेश में एस.ओ. पद पर नियुक्त हैं।
ओम प्रकाश कोहली

ओम प्रकाश कोहली भारतीय लोकतंत्र की उपरी प्रतिनिधि सभा राज्यसभा के पूर्व सदस्य तथा गुजरात के राज्यपाल हैं। वे भारतीय जनता पार्टी से जुड़े राजनीतिज्ञ हैं। वे 1994 से 2000 तक राज्यसभा के सदस्य रहे हैं। उन्होने दिल्ली विश्वविद्यालय शिक्षक संघ (डूटा) और अखिल भारतीय विद्यार्थी परिषद  के अध्यक्ष के उत्तरदायित्व का निर्वहन किया है और दिल्ली के हंसराज कॉलेज तथा देशबंधु कॉलेज में व्याख्याता के पद पर 37 साल से अधिक वर्षों तक सेवा की हैं। 
वर्ष 1999-2000 के दौरान उन्हें भाजपा की दिल्ली यूनिट का अध्यक्ष नियुक्त किया गया था। वे आपातकाल के दौरान मीसा के तहत गिरफ्तार भी हुये थे।

दिल्ली विश्वविद्यालय से हिन्दी में स्नातकोत्तर कोहली शिक्षाविद और राजनेता होने के साथ-साथ एक लेखक भी हैं। उन्होने 'राष्ट्रीय सुरक्षा के मोर्चे पर', 'शिक्षा नीति' और 'भक्तिकाल के संतो की सामाजिक चेतना' आदि पुस्तकें लिखी है।
मोडिया लिपि

मोडिया लिपि भारत की एक लिपि है जो पहले राजस्थानी भाषा/मारवाड़ी भाषा को लिखने के काम आती थी।
एण्ड्रयू टेलर स्टिल

right|thumb|250px|एण्ड्रयू टेलर स्टिल
एण्ड्रयू टेलर स्टिल (Andrew Taylor Still ; 6 अगस्त 1828 – 12 दिसम्बर 1917) अस्थिचिकित्सा के जनक माने जाते हैं। वे चिकित्सक और सर्जन, अन्वेषक थे। वे बेकर विश्वविद्यालय के संस्थापकों में से एक थे।
प्रत्युष प्रकाश

प्रत्युष प्रकाश (जन्म: १४ दिसम्बर १९९१) बॉलीवुड में कार्यरत एक गीतकार
, व कवि हैं। थ्री डी कामसूत्र (२०१४) फिल्म में इनके लिखे गए गीत ऑस्कर के लिए चुना गया था।
समकोण त्रिभुज

ज्यामिति में समकोण त्रिभुज की परिभाषा एक ऐसे त्रिभुज के रूप में की जाती है जिसका एक कोण 90 अंश का (अर्थात, समकोण) हो। 

समकोण के सामने वाली भुजा कर्ण कहलाती है। इसकी भुजाओं की लम्बाई के बीच में एक विशेष सम्बन्ध होता है जिसे बौधायन प्रमेय द्वारा व्यक्त किया जाता है। इसे शब्दों में इस प्रकार व्यक्त करते हैं-
:: कर्ण की लम्बाई का वर्ग = आधार की लम्बाई का वर्ग + लम्ब की लम्बाई का वर्ग

right|thumb|300px
रंगीला रसूल

रंगीला रसुल १९२० के दशक में प्रकाशित पुस्तक है जो लाहौर के राजपाल एण्ड सन्स ने प्रकाशित की थी। इसके लेखक 'चामुपति एम ए' या किशन प्रसाद प्रताब नामक आर्यसमाजी थे किन्तु लेखक का नाम प्रकाशन ने कभी नहीं बताया। यह पुस्तक बहुत विवादास्पद सिद्ध हुई। इसमें पैगम्बर मुहम्मद के विवाह एवं गृहस्थ जीवन का अपनी सोच अनुसार वर्णन किया गया है। यह पुस्तक मूलतः उर्दू में छपी थी किन्तु बाद में इसका हिन्दी संस्करण भी प्रकाशित हुआ। यह पुस्तक आज तक भारत, पाकिस्तान और बांग्लादेश में प्रतिबन्धित है। 

इसके जवाब में मुसलमानों के लगभग सभी गुटों की तरफ से मौलाना सनाउल्‍लाह अमृतसरी ने उर्दू में मुकददस रसूल बजवाब रंगीला रसूल लिखी जो हिंदी में भी प्रकाशित हुई।

1929 में प्रकाशक "रंगीला रसूल" के क़त्ल के जुर्म में इल्म-उद-दीन को मृत्यु की सज़ा मिली थी।
 इल्म-उद-दीन का प्रतिनिधित्व मुहम्मद अली जिन्ना ने एक बचाव वकील के रूप में किया था। इस वीभत्स कृत्य को वैधता प्रदान की गई जब मुहम्मद इक़बाल ने हत्यारे के अंतिम संस्कार पर बात की।
झुणका भाकर

right|thumb|300px|झुणका भाकर
झुणका भाकर एक शाकाहारी पारंपरिक महाराष्ट्र का पकवान है साथ ही गोवा और उत्तरी कर्नाटक में भी बनाया जाता है। इसे पिथला या पिथले के नाम से भी जाना जाता है। इसके अवयव में बेसन का आटा होता हैं, जिसे अर्द्ध ठोस पेस्ट बनाने के लिए पानी के साथ तैयार किया जाता हैं। इसके बाद इसे हरी मिर्च, लाल मिर्च पाउडर, हल्दी, नमक, तला हुआ प्याज, सरसों के बीज, अदरक-लहसुन, जीरे के बीज, धनिया पत्तियों जैसे किसी अन्य मिश्रित सामग्री और रोटी के साथ पारंपरिक रूप से परोसा जाता है। पकवान को झुणका भाकर के अलावा पिठला भाकरी भी कहा जाता है।
मध्य हिमालय

मध्य हिमालय या लघु हिमालय (अंग्रेजी: Lower Himalaya या Lesser Himalaya) हिमालय पर्वत तंत्र की एक श्रेणी है जो महान हिमालय के दक्षिण में और शिवालिक श्रेणी के उत्तर में स्थित है। इसे क्षेत्रीय रूप से कई नामों से जाना जाता है जैसे कुमाऊँ में धौलाधार श्रेणी, अरूणाचल प्रदेश व सिक्किम
 में महाभारत श्रेणी इत्यादि। शिवालिक और मध्य हिमालय के बीच दून नमक घाटियाँ पायी जाती है। मध्य हिमालय और महान हिमालय के बीच दो प्रमुख घाटियाँ स्थित हैं, पश्चिम में कश्मीर घाटी और पूर्व में काठमाण्डू घाटी।
इसमे निम्न पर्वत पाए जाते है -
पीरपंजाल-जमु कश्मीर
धौलाधार-जम्मू कश्मीर
नागटिब्बा-हिमाचल प्रदेश व उत्तराखंड
मसूरी-उत्तराखंड
महाभारत काल के पर्वत- नेपाल
डोक्या- सिक्किम
ब्लू माउंटेन- भूटान

इस हिमालय के में पर्वतीय ढालो में छोटे-छोटे घास के मैदान पाए जाते है जिन्हें कश्मीर में मर्ग कहा जाता है जैसे - सोनमर्ग,गुलमर्ग,आदि। जबकि उत्तराखंड के इन्हें पयार कहा जाता है। 
यहाँ पर पूर्णतः सहित कटिबंधीय कोणधारी वनस्पति पाई जाती है।